Detalii despre scandalul din Pantelimon: 40 de minute între bătaia din stradă și conflictul din spital. Ce a făcut Poliția
Poliția Ilfov a identificat, imediat după bătaia în stradă care a avut loc, sâmbătă, în localitatea Pantelimon, trei persoane implicate în scandal. După 40 de minute, o parte dintre cei implicați au luat cu asalt Unitatea de Primiri Urgențe a Spitalului ”Sfântul Pantelimon” din Capitală. Adjunctul șefului Poliției Ilfov nu a putut preciza care au fost măsurile luate imediat după scandalul din Pantelimon, pentru ca acesta să nu degenereze și să nu se mute în altă parte. Oficialul Poliției spune că bătaia dintre cele două clanuri a fost generată de relația de concubinaj dintre un bărbat și o femeie, dar și, posibil, de neînțelegeri financiare legate de o construcție.